Mirzo Ulug‘bek tumanida yangi investitsion loyiha amalga oshirildi

“Faol investitsiyalar va ijtimoiy rivojlanish yili” Davlat dasturi ijrosini ta’minlash yuzasidan Mirzo Ulug‘bek tumanidagi “Mirzo Ulug‘bek kichik sanoat zonasi”da “Katta sig‘imli qop ishlab chiqarish” loyihasi uchun 12,3 milliard so‘mlik investitsiyalar jalb etildi. Bu haqda Toshkent shahar hokimligi matbuot xizmati xabar berdi.

 Foto; Toshkent shahar hokimligi matbuot xizmati
Loyihaning yillik ishlab chiqarish hajmi 29,5 milliard so‘m bo‘lib, yillik quvvati (1,0 tonna sig‘imga ega bo‘lgan) 365,0 ming dona qopni tashkil qiladi.
Loyiha faoliyatini rivojlantirish orqali yillik eksport hajmini 2,0 million dollarga yetkazish ko‘zda tutilgan. Asosiy eksport Qozog‘iston, Tayvan va boshqa Janubiy Osiyo davlatlariga amalga oshiriladi.
Shuningdek, loyiha orqali 120 ta yangi ish o‘rinlari yaratiladi.